Карта Джакама Лаўра і Антоніа Тэмпеста (1599 г.), якая адлюстроўвае Сем паломніцкіх базілік Рыма з Саборам Св. Пятра на пярэднім плане. Карта ўжывалася для здзяйснення паломніцтва ў Юбілейны год 1600.
**Сем Паломніцкіх Цэркваў Рыма** — сем асабліва шанаваных хрысціянскіх базілік у Рыме, якія на працягу многіх стагоддзяў уваходзяць у асноўны паломніцкі маршрут па Вечным горадзе і традыцыйна лічацца абавязковымі для наведвання веруючымі хрысціянамі. Спіс Сямі рымскіх цэркваў усталяваны Папам Рымскім. Паводле традыцыі Каталіцкай царквы, паломнікі, якія наведалі гэтыя сем знакамітых храмаў у Юбілейны год, (традыцыйна на Перадвелікодны тыдзень у сераду), могуць атрымаць прабачэнне ўсіх сваіх грахоў.

*Сем Паломніцкіх Цэркваў Рыма* ўключаюць чатыры Вялікія папскія базілікі (*Basilica maior*) і тры Малыя папскія базілікі (*Basilica minor*):

* Сабор Святога Пятра (Вялікая папская базіліка)
* Базіліка Святога Паўла за сценамі (Вялікая папская базіліка)
* Латэранская базіліка Святога Іаана (Вялікая папская базіліка)
* Базіліка Санта-Марыя-Маджорэ (Святой Марыі) (Вялікая папская базіліка)
* Базіліка Св. Лаўрэнція за сценамі (Малая папская базіліка)
* Базіліка Св. Крыжа ў Іерусаліме (Малая папская базіліка)
* Храм Найсвяцейшай Багародзіцы Боскай Любові\*\*
	+ Раней у спіс *Сямі храмаў* уваходзіў Сабор Св. Себасцьяна за сценамі (Малая папская базіліка). З нагоды Вялікага Юбілею  (англ.) (бел. 2000 года святы Папа Ян Павел II замест гэтага сабора ўключыў у паломніцкі маршрут *Храм Найсвяцейшай Багародзіцы Боскай Любові*. Тым не менш, многія паломнікі па-ранейшаму аддаюць перавагу наведванню храмаў паводле старога спісу, які дзейнічаў да 2000 года, па жаданні дадаючы ў яго і храм з новага спісу.

Гісторыя традыцыі
-----------------

У Рыме сканцэнтравана мноства хрысціянскіх святынь, рэліквій, мошчаў апосталаў, хрысціянскіх святых і мучанікаў, цудатворных абразоў. Акрамя таго, на працягу многіх стагоддзяў Вечны горад з'яўляўся рэзідэнцыяй Рымскіх Пап з цэнтрам у Ватыкане. Менавіта з гэтых прычын Рым на працягу ўсёй гісторыі хрысціянства быў цэнтрам паломніцтва вернікаў з усяго свету, нароўні з Іерусалімам.

Ужо ў першыя стагоддзі новай эры свяшчэннае паломніцтва было прынята завяршаць наведваннем магіл апосталаў Пятра і Паўла ў Рыме — традыцыйна першыя паломнікі везлі ад Храма Труны Гасподняй у Іерусаліме да месца пакутніцтва і спачыну святых першавярхоўных апосталаў у Вечны горад пальмавую галіну, (ад слова *«пальма»* і паходзіць слова *«паломніцтва»*). І так працягвалася многія стагоддзі.

Гэта традыцыя наведвання Рыма з паломніцкай місіяй была ў значнай меры замацавана Папам Баніфацыем VIII у 1300 годзе зацвярджэннем Юбілею — асаблівага *Святога года* раз у сто гадоў (у наш час раз у 25 гадоў), пачынаючы новае стагоддзе, і даваць шанец вернікам павініцца ў грахах і атрымаць прабачэнне. Цяпер усе хрысціяне набывалі рэдкую магчымасць атрымання падобнай індульгенцыі і прабачэння ўсіх сваіх грахоў, пры ўмове здзяйснення свяшчэннага паломніцтва ў Рым ва ўсталяваны Папам *Свяшчэнны год*. З гэтага часу многія паломнікаў вабіла ў Вечны горад менавіта гэтая перспектыва здабыцця падобных духоўных дароў у выглядзе адпушчэння грахоў, якое можна атрымаць у час Юбілею.

Папам Баніфацыем VIII у першы Святой Юбілейны год у 1300 былі ўсталяваны ў якасці цэркваў для паломніцтва спачатку толькі Базіліка Святога Пятра і Базіліка Святога Паўла за сценамі. Сярод першых людзей, хто прыняў удзел у такім паломніцтве ў Вялікую сераду самага першага Юбілейнага года (1300), можна назваць Чымабуэ, Джота, Карла Валуа, фларэнційскага гісторыка Джавані Вілані, Дантэ Аліг’еры, які згадвае пра гэта ў «Боскай камедыі» ў Главе XXXI *«Рай»*. Папа Клімент VI дадаў у паломніцкі маршрут Латэранскую базіліку Святога Яна ў 1350 годзе, а Папа Грыгорый XI дадаў Санта-Марыя-Маджорэ ў 1390, і давёў такім чынам колькасць храмаў у спісе да чатырох. Гэтыя чатыры базілікі сталі асноўнымі папскімі базілікамі ў Рыме (Вялікія базілікі). У кожнай з іх побач з асноўнымі дзвярамі былі ўсталяваны асобыя *Свяшчэнныя дзверы (Santa Porta*, ці *Святыя Вароты*), якія адкрываюць толькі ў Юбілейны год.

Сёння, паводле традыцыі ў Каталіцкай царкве, пры здзяйсненні юбілейнага паломніцтва хрысціянін павінен абавязкова наведаць *Сем Свяшчэнных Паломніцкіх Базілік*. У галоўных патрыяршых рымскіх базіліках паломнікам неабходна прайсці праз згаданыя *Святыя дзверы (Porta Santa)  (англ.) (бел.*, якія адкрыты на працягу ўсяго Свяшчэннага года.
Перад здзяйсненнем паломніцкай паездкі ў Рым вернік павінен абавязкова павініцца ва ўсіх здзейсненых ім грахах, віна за якія павінна быць даравана ў таінстве споведзі. Тады ў час паломніцтва пасля наведвання *Сямі святых базілік* ён атрымлівае вызваленне ад кары за здзейсненыя грахі і дазвол ад накладзенай Царквой епітым'і (пакарання). Часам атрыманне адпушчэння грахоў патрабуе наведвання не ўсіх сямі цэркваў са спісу, а толькі некаторых з іх (звычайна прызначае святар). Большасць вернікаў моліцца ва ўсіх Сямі свяшчэнных рымскіх базіліках у час свайго паломніцтва.

Паводле свяшчэннай традыцыі, найвышэйшую эфектыўнасць і сілу мае такое святое паломніцтва па Сямі Храмам Рыма з мэтай атрымання адпушчэння грахоў, якое здзяйсняецца ў Юбілейны год у сераду на Перадвелікодны тыдзень (тыдзень перад Вялікаднем). Аднак і ў любыя іншыя дні на працягу ўсяго Юбілейнага года «Святыя дзверы» ласкі божай і яго прабачэння адкрыты для ўсіх хрысціян", як сцвярджаюць Рымскія Папы, якія заклікалі ў розныя часы ўсіх вернікаў да пакаяння і здзяйснення такога святога паломніцтва з мэтай вызвалення ад граху (найбліжэйшыя Юбілейныя гады: 2016 (пазачарговы)  і 2025). Таксама наведванне Сямі святых базілік можна, вядома ж, здзейсніць і ў іншыя, не юбілейныя гады.

Галерэя
-------

* Сем Паломніцкіх Базілік Рыма (паводле класічнага спісу да 2000 г.)
* Сабор Святога ПятраСабор Святога Пятра
* Латэранскі Храм Св.ІаанаЛатэранскі Храм Св.Іаана
* Сабор Св.Паўла за сценаміСабор Св.Паўла за сценамі
* Санта-Марыя-МаджорэСанта-Марыя-Маджорэ
* Сабор Св.Лаўрэнція за сценаміСабор Св.Лаўрэнція за сценамі
* Санта-Крочэ-ін-Джэрусалемэ (Св.Крыжа)Санта-Крочэ-ін-Джэрусалемэ (Св.Крыжа)
* Сабор Св.СебасцьянаСабор Св.Себасцьяна

Літаратура
----------

* Католицизм. — М.: Политиздат, 1991. с. 303 ISBN 5-250-00779-1
* Нери, Сан-Филиппо // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
* St. Philip Romolo Neri. Catholic Encyclopedia  (англ.)



1. ↑  Pope Francis: Now is the time for mercy :: Catholic News Agency (CNA). (2015-04-11). Retrieved on 2015-05-08.
2. ↑  Pope Francis announces Extraordinary Jubilee Year Архівавана 16 красавіка 2015.